Kryeministri irakian përgëzon luftëtarët për fitoren e madhe në Mosul
Mesazhi i tij u dha ndërsa u mbushën tre vjet nga shpallja e të ashtuquajturit kalifat nga Shteti Islamik
Kryeministri irakian Haider al-Abadi ka përgëzuar luftëtarët irakianë për fitoren e madhe në Mosul, siç e quajti ai, megjithëse luftimet ndaj militantëve të Shtetit Islamik vazhdojnë në pjesën e vjetër të qytetit të Mosulit. Kryeministri irakian tha se në ditët në vazhdim do të vijojnë përpjekjet për të forcuar stabilitetin dhe për të ndihmuar për rikthimin e të larguarve në shtëpitë e tyre. Forcat irakiane kaluan dje përmes rrënojave të spitalit kryesor të Mosulit, pasi morën kontrollin e kësaj lagjeje. thotë rreshteri Mortada Yasser, i Njësisë irakiane të Reagimit të Shpejtë. Në Bagdat, Kryeministri Haider al-Abadi përgëzoi ushtarakët. , tha ai. Ndërsa Kryeministri po fliste, militanët e Shtetit Islamik vazhduan të rezistonin me ashpërsi në pjesën e vjetër të qytetit të Mosulit, ku rrugët e ngushta nuk mundësojnë kalimin e autoblindave të mëdha ushtarake. Qeveria irakiane e filloi ofensivën për rimarrjen e qytetit të dytë më të madh të vendit në tetorin e vjetshëm. Shumë civilë janë vrarë gjatë luftimeve dhe 750 mijë u larguan nga qyteti. , thotë Ammar Ahmed, banor i pjesës së vjetër të Mosulit. Kryeministri Abadi tha se rikthimi i banorëve është një ndër prioritetet e qeverisë. tha ai. Mosuli ka qenë nën kontrollin e Shtetit Islamik që në vitin 2014. Mesazhi i Kryeministrit Abadi u dha ndërsa u mbushën tre vjet nga dita kur udhëheqësi i Shtetit Islamik, Abu Bakr al-Baghdadi shpalli kalifatin islamik nga Xhamia e Madhe e Mosulit.